"ሰላም መተካእታ የብሉን ግን ብሕጋዊ ትካላት ክረጋገጽ ኣለዎ" ክብሮም ዳፍላ "ኣብ ኢትዮጵያ ኩሉ ነገር ክፉት እዩ፡ ኣብ ኤርትራ ግን ብሕጊ ዕጹው እዩ እዚ ከኣ ኮነ ኢልካ ዝተገበረ እዩ። እዚ ንዝስደድን ንዝኣቱን ነገራት ኢትዮጵያውያን ብዘይ ተወዳዳሪ ናይ ምስታፍ ዕድል ክፈጥረሎም'ዩ። ኤርትራዊ ግና ተዓዛቢ ጥራይ'ዩ ክኸውን ማለት'ዩ" ዝብል ኣቶ ክብሮም ዳፍላ፡ እዚ ንኢትዮጵያ ሎቶሪ ምዃኑ ይዛረብ። ምንጪ ስእሊ, KIBROM DAFLA ንንግዳዊ ሽርክነት ክጸውር ዝኽእል ስርዓት ኣብ ኤርትራ ካብ ዘይህሉ ዕስራ ዓመታት ከምዘቑጸረ ፡ ህዝቢ ካብዚ ዓይነት ሽርክነት ዝረብሖ ነገር ስለዘየዕብሉ፡ ንንግድ ተዓጽዮም ዘለዉ ማዓጹ ንኽርሓዉ ህዝቢ ክሓትት ከምዘለዎ ኣቶ ክብሮም ዳፍላ ይዛረብ። ምስ ኤርትራ ኣብ ዝግበር ንግዳዊ ሽርክነት ኢትዮጰያን ኢትዮጵያውያንን ዋላ ይርብሑ፡ ኣብ ኤርትራ ንህዝቢ ረብሓታቱ ዘቐድም ስርዓት ክሳብ ዘይተተኸለ ናይ ኢትዮጵያ መኽሰባት ከምዚ ዝተሓሰቦ ክኸይድ ከምዘይክእል፡ ኣቶ ክብሮም ዳፍላ የረድእ። መንግስቲ ኤርትራ ምስ ኢትዮጰያ ጀሚርዎ ዘሎ ንግዳዊ ሽርክነት ከም ባንኪ ዝኣመሰላ ትካላት ፋይናንስ ተዘይተፈጢሩሉ፡ ካብ ተዋስኦ ዝሓልፍ ከምዘይኮነ ኣቶ ክብሮም ዳፈላ ይገልጽ። ብጥቅልሉ እዚ እዩ ዝብሃል ፖለቲካወን ኢኮኖሚያውን ስርዓት ምስዘይብሉ መንግስቲ ኤርትራ ዝግበር ርክባት፡ ንህዝቢ ኤርትራ ጥብ ዝብል መኽሰብ ከምዘየምጽእ'ውን የረድእ። ተስፋ ኣብ ልዕሊ ተስፋ ብዓል ሞያ ስነቁጠባ ዶክተር ቆስጠንጢኖስ በርሀ፡ ብወደብ ጂቡቲ ምጥቃም ንብረት ኣብ ወደብ ክሳብ ሽዱሽተ ወርሒ ዝጸንሓሉ እዋናት ስለዘሎ፡ ንዓመት ክሳብ ሓደ ቢልዮን ዶላር ንትኸፍል ዘላ ኢትዮጵያ፡ ብወደብ ኤርትራ ምጥቃም ዓቢ ነገር ምኳኑ ይገልጽ። ምስ መንገዲ ኣየር ኤርትራ ብሽርከነት ንኽሰርሕ ብርኪ ንዝዓደገ መንገዲ ኣየር ኢትዮጰያ፡ ንክሊ ኣየር ኤርትራ ንዘይምርጋጽ ዝግበር ዝነበረ ነዊሕን ኮለል ዝበዝሖ በረራን ይሓጽር ምህላዉ ዓቢ ረብሓ ንመንግዲ ኣየር ኢትዮጵያ ምዃኑ የረድእ። ካብ ወደባት ብፍላይ ምስ ወደብ ባጽዕ ዝያዳ ናይ መሬት ምቕርራብ ዘለወን ክልላት ኣምሓራን ትግራይን ተረባሐዕቲ ከምዝኾና'ውን የብርህ። ምንጪ ስእሊ, FB ዶክተር ቆስጠንጢኖስ ግን ኣንጻር መረዳእታ ኣቶ ክብሮም ዳፍላ፡ ኢትዮጵያ ወደባት ኤርትራ ኣብ እትጥቀመሉ ዕድላት ስራሕ ስለዝፈጠር ኤርትራን ህዝቢ ኤርትራን ተጠቀምቲ ከምዝኾኑ እምነቱ ይገልጽ። ፕረዚደንት ሃገረ ኤርትራ ኣብ ኢትዮጵያ ምብጻሕ ኣብ ዘኻየደሉ ካብ ዝተዛረቦ ብምብጋስ፡ "ኤርትራ ሕገ መንግስቲ ብምጽዳቕ፡ ህዝቢ ዝኾኖ መራሒ ክመርጽ ክኽእል ኣብ ተስፋ ዝተመስረተ'ዩ" ይብል። ነገራት ተዘይተቀያይሮም፡ እቲ ዝዓበየ ጸገም ንኤርትራ'ምበር ንኢትዮጵያ ከምዘይኮነ ዝዘረብ ዶክተር ቆስጠንጢኖስ፡ ምኽንያቱ ኢትዮጵያ ምስ ጂቡቲ፡ ሶማሊላንድን ሱዳንን ባዕላ ትቆጻጸሮ ወደብ ንምርካብ ትዛረረብ ምህላዋ ይጠቅስ። መንእሰያት ኤርትራ ክንዲ ንኩናት ንኣፈራይነት ዝዳለውሉ፡ ኣብ ደገ ዘሎ ኤርትራዊ ኣብ ኤርትራ ዘውፍረሉ ዕደል ዝፈጠር ስርዓት ተዘይሃልዩ ኩሉ ትርጉም ከምዘይህልዎን እታ ሃገር'ውን ናብቲ ዝነበረቶ ቅልውላው ከምትምለስ ሓሳቡ ይህብ። ኣብ ኤርትራ እቲ ዘድሊ ለውጢ ንክመጽ ህዝቢ ጻዕሩ ከሐይልን፡ ምስ ኢትዮጰያ ዝግበር ኢኮኖምያዊ ሽርክነት እወታዊ ተጽዕኖ ከምዝህልዎ ተስፋ ከምዝገብር ዶክተር ቆስጠንጢኖስ ይዛረብ። ተዛማዲ ትሕዝቶ ምጅማር ስራሕ መንገዲ ኣየር ኢትዮጵያ ንኤርትራ እንታይ ረብሓ ኣለዎ?19 ሓምለ 2018 ስምምዕ ሰላም ኢትዮ ኤርትራ፡ ብሕጋዊ ትካላት ክሳብ ዘይተደገፈ ምሉእ ውሕስነት ክህልዎ ኣይክእልን እዩ13 ሓምለ 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
